Art Official Age

Art Official Age הוא אלבום האולפן ה־37 של המוזיקאי האמריקאי פרינס. הוא יצא לאור ב־26 בספטמבר 2014 על ידי NPG Records (אנ'), ברישיון הפצה בלעדי לוורנר רקורדס (אנ'), לראשונה מאז הסכסוך בין הצדדים באמצע שנות ה־90. פרינס הוציא לאור בו זמנית את "Art Official Age" ואת "Plectrumelectrum". האלבום נכנס בהשקתו למקום החמישי במצעד בילבורד 200, תוך שהוא מוכר 51,000 עותקים בשבוע הראשון. בשבוע השני צנח האלבום למקום ה־22 במצעד, תוך שהוא מוכר 15,000 עותקים – סך הכל 66,000 עותקים נמכרו בשבועיים הראשונים להשקתו. עם יציאתו לאור, קיבל ‏"Art Official Age" ביקורת חיוביות באופן כללי ממבקרי המוזיקה. במדד מטקריטיק קיבל האלבום ציון ממוצע משוקלל של 70, בהתבסס על 24 ביקורות. מבקרת ‏"The A.V. Club", אביגיל קובינגטון, כותבת בביקורת נלהבת כי האלבום "כל כך חם ובלתי נשכח, שהוא חורך את האוזניים בשמיעה ראשונה". היא טוענת שהנושא המרכזי של האלבום הוא הצמצום בקשרים הבין־אישיים שנגרם כתוצאה מהשימוש המופרז בטכנולוגיה. היא מציינת לטובה גם את מילות האלבום (מתוך ‏"Clouds"): "לעולם אל לך להמעיט/ בכוח של נשיקה על הצוואר/ כשהיא לא מצפה לכך – בחירה לירית חכמה שעושה את כל ההבדל בהפרדת פרינס מסבים אחרים ברוקנרול שנאבקים ללמוד טריקים חדשים". קובינגטון כותבת שלמרות מספר להיטי מועדונים, הבלדות הן אלה ש"זורחות באופן הבהיר ביותר באלבום" ומביאה כדוגמה את ‏"This Could Be Us" ואת ‏"Breakdown". היא מוסיפה ששירים כמו ‏"U Know", ‏"What It Feels Like" וה"בום־שבירה־מלכודת" של ‏"Funknroll" יכלו בקלות להיראות כסינגלים שנכתבו והופקו על ידי אמנים שצעירים מפרינס ב־30 שנה. קובינגטון מסכמת כי באלבום פרינס "מחדש צליל שהוא הן מפותח הן נגיש לציניקנים ואוונגליסטים כאחד. בן גרינמן, מבקר הניו יורקר, כינה את האלבום "אלבום פרינס קסום לגיטימי", וטען שלגבי רובו ככולו "ניתן בקלות לומר שהוא האלבום הקוהרנטי והמספק ביותר של פרינס מזה יותר מעשור". גרינמן, כקובינגטון, אף הוא טוען ש־‏"Clouds" (בעברית: "עננים") ו־‏"U Know" "מעלים את התמה של האלבום: הטכנולוגיה מפרידה אותנו ממי שאנחנו קרובים אליו, ואפילו מעצמנו", ו"החוסר באינטגרציה עלול לגרום לחוסר אינטגרציה. ‏'Clouds' מבקר את הפריקה של החוויה לשרתים מרוחקים (ה'עננים') ומעלה על נס את הרומנטיקה והקשרים הבין אישיים. השיר מעלה טיעון בנוי היטב על הדרך שבה עידן האינטרנט מעודד הצגה לראווה ריקה מתוכן. ‏'Clouds' הוא סוג של מנשר...". גרינמן אומר שדרכו של פרינס להתמודד עם האתגרים שהעידן החדש מציב היא "לעשות מה שתמיד עשה: לספוג כמעט כל סוג אפשרי של מוזיקה, ובקוסמות אלכימית להפוך את זה למשהו שמייצר מחשבות ורגשות". גרינמן מציין את ‏"Funknroll", "שיר מסיבה מסעיר" (ומציין שקיימת גרסה לשיר גם ב־Plectrumelectrum, אך שזו שבאלבום הנוכחי "יותר מורכבת, עליזה ומצמררת בעת ובעונה אחת") . הוא מציין שהשירים ‏"Affirmation III" / ‏"Way Back Home" מציגים את פרינס, לראשונה מזה שנים, כ"משהו שניתן להבנה, ולגמרי אנושי". גרינמן מסכם: "...הוא בשנות החמישים לחייו, נאבק בבדידות, בהזדקנות, בהשראה יצירתית, בספק עצמי ובנוף תרבותי שמשתנה. ולמרבה המזל, הוא גם פרינס". כל השירים נכתבו על ידי פרינס. הערה כל שמות השירים מסוגננים באותיות רישיות למעט ‏"affirmation I & II" ו־‏"affirmation III". Plectrumelectrum מידע על האלבום Art Official Age באתר MusicBrainz האלבום Art Official Age באתר Discogs "וורנר רקורדס" היא חברת בת של וורנר מיוזיק גרופ (אין לבלבל עם האחים וורנר) על האלבום באתר פרינסוולט, באתר princevault.com, בדיקה אחרונה 4 באוגוסט 2020 ג'ס דנהאם, פרינס מוציא את ‏"Plectrumelectrum" ואת ‏"Art Official Age" באותו יום, באתר האינדפנדנט, ‏26 באוגוסט 2014, בדיקה אחרונה 14 באוגוסט 2020 קורי גרו, פרינס מגביר פאנק וסול בשני אלבומים חדשים הסתיו הזה, באתר רולינג סטון, ‏25 באוגוסט 2014, בדיקה אחרונה 14 באוגוסט 2020 הארייט גיבסון, פרינס מודיע פרטים על שני אלבומים חדשים, באתר הגרדיאן, ‏25 באוגוסט 2014, בדיקה אחרונה 14 באוגוסט 2020 מכירות אלבומי היפ הופ: פרינס, כריס בראון, צ'יילדיש גמבינו, באתר (אנ') HipHopDX, ‏8 באוקטובר 2014, בדיקה אחרונה 14 באוגוסט 2020 מכירות אלבומי היפ הופ: קיישה קול, צ'יילדיש גמבינו, טינשה, פלייניג לוטוס, באתר hipHopDX(אנ'), ‏15 באוקטובר 2014, בדיקה אחרונה 14 באוגוסט 2020 סטיבן תומאס ארלוויין, ביקורת "AllMusic", באתר AllMusic, בדיקה אחרונה 15 באוגוסט 2020 אביגיל קובינגטון, ביקורת "The A.V. Club", באתר The A. V. Club (אנ'), ‏1 באוקטובר 2014, בדיקה אחרונה 15 באוגוסט 2020 גרג קוט, ביקורת "שיקגו טריביון", באתר שיקגו טריביון, ‏29 בספטמבר 2014, בדיקה אחרונה 15 באוגוסט 2020 Neil Mccormick, ‏Prince, Art Official Age, first review: 'delightfully nuts', The Telegraph, 26 September 2014 רנדל רוברטס, ביקורת "לוס אנג'לס טיימס", באתר לוס אנג'לס טיימס, ‏29 בספטמבר 2014, בדיקה אחרונה 15 באוגוסט 2020 קיטי אמפייר, ביקורת "האובזרבר", באתר האובזרבר, ‏5 באוקטובר 2014, בדיקה אחרונה 15 באוגוסט 2020 סטיבן מ. דיוזנר, ביקורת "פיצ'פורק", באתר פיצ'פורק, ‏3 באוקטובר 2014, בדיקה אחרונה 15 באוגוסט 2020 ביקורת "קיו", נובמבר 107.2014, בדיקה אחרונה 15 באוגוסט 2020 ג'ון דולן, ביקורת "רולינג סטון", באתר רולינג סטון, ‏7 באוקטובר 2014, בדיקה אחרונה 15 באוגוסט 2020 אריק הנדרסון, ביקורת מגזין סלנט, באתר מגזין סלנט, ‏1 באוקטובר, בדיקה אחרונה 15 באוגוסט 2020 ציון 70 במטקריטיק, באתר מטקריטיק, בדיקה אחרונה 14 באוגוסט 2020 בן גרינמן, ביקורת "הניו יורקר", באתר הניו יורקר, ‏29 בספטמבר 2014, בדיקה אחרונה 10 בספטמבר 2020 המצעד האוסטרלי, באתר /australian-charts.com, בדיקה אחרונה 17 באוגוסט 2020 המצעד הבלגי – פלנדריה, באתר ultratop.be, בדיקה אחרונה 17 באוגוסט 2020 המצעד הבלגי – ולוניה, באתר ultratop.be, בדיקה אחרונה 17 באוגוסט 2020 המצעד הקנדי (בילבורד), באתר בילבורד, בדיקה אחרונה 17 באוגוסט 2020 המצעד הגרמני, באתר offiziellecharts.de, בדיקה אחרונה 21 באוגוסט 2020 המצעד הדני, באתר danishcharts.dk, בדיקה אחרונה 17 באוגוסט 2020 המצעד ההולנדי, באתר dutchcharts.nl, בדיקה אחרונה 17 באוגוסט 2020 המצעד הפיני, באתר ifpi.fi, בדיקה אחרונה 17 באוגוסט 2020 המצעד הצרפתי, באתר lescharts.com, בדיקה אחרונה 17 באוגוסט 2020 המצעד ההונגרי, באתר slagerlistak.hu, בדיקה אחרונה 17 באוגוסט 2020 המצעד האיטלקי, באתר italiancharts.com, בדיקה אחרונה 19 באוגוסט 2020 המצעד היפני (אוריקון), באתר oricon.co.jp, בדיקה אחרונה 17 באוגוסט 2020 המצעד הניו זילנדי, באתר charts.nz, בדיקה אחרונה 17 באוגוסט 2020 המצעד הנורווגי, באתר norwegiancharts.com, בדיקה אחרונה 17 באוגוסט 2020 המצעד הסקוטי ‏(OCC), באתר OCC, בדיקה אחרונה 17 באוגוסט 2020 המצעד השוודי, באתר swedishcharts.com, בדיקה אחרונה 17 באוגוסט 2020 המצעד הבריטי, באתר OCC, בדיקה אחרונה 17 באוגוסט 2020 המצעד הבריטי – ‏R&B, באתר OCC, בדיקה אחרונה 17 באוגוסט 2020 היסטוריית פרינס בבילבורד 200, באתר בילבורד, בדיקה אחרונה ב־21 בנובמבר 2021 היסטוריית פרינס במצעד R&B של הבילבורד, באתר בילבורד, בדיקה אחרונה ב־21 בנובמבר 2021 המצעד השנתי הבלגי – פלנדריה, באתר ultratop.be, בדיקה אחרונה 17 באוגוסט 2020 מצעד אלבומי ה-R&B השנתי – 2014, באתר בילבורד, בדיקה אחרונה ב־21 בנובמבר 2021 מצעד אלבומי ה-‏R&B השנתי – 2015, באתר בילבורד, בדיקה אחרונה ב־21 בנובמבר 2021